**तीन दिवसीय स्काउट एंड गाइड शिविर का आयोजन के.वि. खैरागढ़ में**

केन्द्रीय विद्यालय खैरागढ़ में दिनांक 08.09.2022 को तीन दिवसीय स्काउट एंड गाइड शिविर का विधिवत शुभारंभ किया गया। आयोजित शिविर का उद्घाटन मुख्य अतिथि एवं जिला मुख्य आयुक्त स्काउट श्री एस.आर. कुजूर, शिविर समन्वयक श्रीमती के.वी. साईलीला, कैम्प एल.ओ.सी श्रीमती ममता गुप्ता एवं श्री हरिश्चन्द्र हरिजन ने किया। केवि खैरागढ़ के छात्रों द्वारा रंगारंग सांस्कृतिक कार्यक्रम प्रस्तुत किये गए| शिविर में केवि राजनादगांव, केवि दुर्ग, केवि सीआईएसएफ भिलाई, केवि बीएमवाई भिलाई, केवि सीआईएसएफ उतई, केवि डोंगरगढ़ एवं केवि कवर्धा से कुल 43 गाइड्स एवं 45 स्काउट्स ने प्रतिभाग किया। प्रशिक्षण अधिकारियों ने स्काउट्स एंड गाइड को शिविर के पहले दिन नियम, प्रतिज्ञा, झंडा गीत, शिष्टाचार, स्काउटिंग के इतिहास की जानकारी दी। जिला आयुक्त स्काउट श्री एस.आर कुजूर ने शिविर का हमारे जीवन में महत्व पर प्रकाश डालते हुए बताया कि प्रत्येक स्थान पर व्यक्ति सेवा कार्य करके स्वयं को अनैतिक कार्यों से विमुख रखते हुए सच्ची समाज सेवा कर सकता है। विद्यार्थियों को सकारात्मक सोच के साथ जीवन में आने वाली का सामना करने के लिए तत्पर रहना चाहिए। इस अवसर पर सभी विद्यालयों से आए हुए अनुरक्षकों के साथ-साथ केवि खैरागढ़ के समस्त शिक्षक एवं कर्मचारी उपस्थित रहे|